|  |  |
| --- | --- |
| **โครงการนี้ได้รับการสนับสนุนงบประมาณโดย:**  | **โครงการนี้จัดขึ้นโดย:** |
|  | MRG logo.PNGpef logo.jpg |

**โครงการมอบทุนขนาดเล็ก**

**โครงการเสริมสร้างศักยภาพภาคประชาสังคม เพื่อการพัฒนาชุมชนในจังหวัดชายแดนใต้**

**- คำถามที่พบบ่อย –**

1. **การสมัคร**
2. **บุคคลใดที่สามารถสมัครรับทุนได้**

โครงการนี้จะดำเนินการในจังหวัดชายแดนใต้ของประเทศไทย ซึ่งประกอบด้วยจังหวัดปัตตานี จังหวัดยะลา จังหวัดนราธิวาส และ 4 อำเภอของจังหวัดสงขลา คือ อำเภอจะนะ อำเภอเทพา อำเภอสะบ้าย้อย และอำเภอนาทวี โครงการที่จะสมัครต้องเป็นโครงการที่ทำงานร่วมกับชุมชนในพื้นที่ดังกล่าว

องค์กรที่สมัครรับทุนจะต้องสามารถเปิดบัญชีธนาคารในนามโครงการได้ โดยมูลนิธิฯจะช่วยเหลือในการทำจดหมายถึงธนาคารเพื่อขอเปิดรับทุนในนามโครงการ องค์กรของท่านจะต้องมีคุณสมบัติที่เหมาะสมสำหรับการรับทุนจากต่างประเทศ และต้องเป็นผู้ที่ไม่อยู่ในกลุ่มที่ถูกปฎิเสธไม่ให้รับทุนจากสหภาพยุโรป

1. **จะสมัครรับทุนได้อย่างไร**

หลังจากที่ได้อ่านคู่มือและใบคำถามนี้อย่างละเอียดถี่ถ้วนแล้ว ท่านจะต้องกรอกใบสมัครและส่งมาที่ sbpgrantapplications@gmail.com ภายในวันที่ 28 พฤษภาคม 2559 เวลา 18.00 น. (ตามเขตเวลาท้องถิ่นของจังหวัดปัตตานี) โดยระบุหัวข้อเรื่องในอีเมล์ว่า “การสมัครรับทุน – ระบุชื่อองค์กรของท่าน – ระบุพื้นที่ที่ทำงาน ” (เช่น: การสมัครรับทุน – องค์กรชื่อ – จังหวัด)

ท่านสามารถเข้าไปใน เว็ปเพสของ MRG และดาว์นโหลด กรอบแนวคิด คู่มือและคำแนะนำได้

สำหรับรายละเอียดเกี่ยวกับงบประมาณ ให้ดูรายละเอียดในหมวดที่ 5 ของคู่มือ คำแนะนำ

1. **กำหนดปิดรับสมัครเมื่อใด และเวลาเท่าไหร่**

กำหนดยื่นใบสมัครภายในวันที่ 28 พฤษภาคม 2559 เวลา 18.00 น. (ตามเขตเวลาท้องถิ่นของจังหวัดปัตตานี) ท่านควรยื่นใบสมัครผ่านทางอีเมล์มาที่ sbpgrantapplications@gmail.com และระบุข้อมูลข้างล่างนี้ลงไปในช่อง หัวข้อ: **“การสมัครรับทุน – ชื่อองค์กร – ชื่อองค์กรของท่าน – จังหวัดพื้นที่ที่ท่านทำงาน”**

1. **กระบวนการคัดเลือกเป็นอย่างไร ?**

คณะกรรมการคัดสรรจะพบกันและคัดเลือกรายชื่อผู้สมัครรอบแรกให้เหลือจำนวนน้อยใกล้เคียงกับจำนวนผู้รับทุน ผู้สมัครที่มีรายชื่อเหล่านี้จะได้รับการเยี่ยมเยียนจากทีมงานเพื่อประเมินความสามารถ และปรึกษาหารือเกี่ยวกับแผนงานโครงการเป็นรายองค์กร หลังจากนั้นคณะกรรมการจะทำการตัดสินรอบสุดท้าย โดยจะแจ้งผลให้ทราบในวันที่ 25 กรกฎาคม 2559

**ขั้นตอนการคัดสรรจะมีดังนี้ :**

1. โครงการที่สมบูรณ์จะได้รับการพิจารณาและประเมินโดยคณะกรรมการ
2. หากท่านเป็นผู้ที่มีรายชื่อได้รับการคัดเลือกรอบแรก ท่านจะได้รับจดหมายเพื่อแจ้งให้ทราบ และทางเราจะติดต่อไปเพื่อเตรียมการเข้าเยี่ยมเยียน เพื่อประเมิน ศักยภาพ ความสามารถขององค์กร
3. ทีมงานของเราจะเข้าเยี่ยมองค์กรของท่านเพื่อปรึกษาหารือเกี่ยวกับโครงการเป็นรายองค์กร
4. ท่านจะได้รับโอกาสในการทบทวนและปรับปรุงแก้ไขโครงการ จากการเยี่ยมเยียนเพื่อประเมินศักยภาพ
5. คณะกรรมการคัดเลือกประชุมและตัดสินโครงการที่จะได้รับมอบทุน
6. ประกาศรายชื่อโครงการที่ได้รับมอบทุน และโครงการที่ไม่ได้รับทุน
7. การแก้ไขปรับปรุงครั้งสุดท้ายเรื่องงบประมาณและการทำสัญญา
8. **สามารถยื่นสมัครรับทุนด้วยภาษาอื่นที่นอกเหนือจากภาษาอังกฤษได้หรือไม่**

ได้ เรายินดีรับใบสมัครทั้งภาษาไทย ภาษามลายู และภาษาอังกฤษ.

1. **สามารถยื่นสมัครรับทุนมากกว่าหนึ่งโครงการ สำหรับการเปิดรับทุนเดียวกันได้หรือไม่**

 ได้ แต่ทางเราจะมอบทุนให้เพียงองค์กรละหนึ่งโครงการเท่านั้น การที่องค์กรสมัครเดี่ยวและสมัครในลักษณะกลุ่ม ท่านจะสามารถรับทุนได้เพียงหนึ่งทุนเท่านั้น อาจมีข้อยกเว้นว่าบทบาทขององค์กรที่สมัครในลักษณะเป็นกลุ่มเล็กๆและเดี่ยวมีความสำคัญต่อกลุ่ม และมีศักยภาพที่สามารถทำงานได้ทั้งสองโครงการ อาจได้รับการพิจารณาทั้งสองโครงการ แต่จะเกิดขึ้นได้ยากมาก

1. **การจัดกิจกรรมของโครงการกำหนดให้ดำเนินการเมื่อใด**

กิจกรรมโครงการจะเกิดขึ้นระหว่างวันที่ 1 สิงหาคม พ.ศ.2559 จนถึงวันที่ 30 กันยายน พ.ศ. 2560 ระยะเวลานี้รวมถึงการทำสัญญา การรับทุน การดำเนินงาน และการจัดทำรายงานสุดท้าย จึงเสนอให้แต่ละโครงการสิ้นสุดกิจกรรมในวันที่ 31 ตุลาคม 2560

1. **คุณสมบัติของผู้สมัครรับทุน**
2. **โครงการมอบทุนขนาดเล็กนี้เปิดให้องค์กรต่างๆจากทั่วประเทศสมัครได้ใช่หรือไม่**

ไม่ใช่ โครงการนี้เปิดให้เฉพาะองค์กรที่ทำงานในพื้นที่สามจังหวัดชายแดนภาคใต้เท่านั้น องค์กรที่มีสำนักงานนอกพื้นที่แต่มีเจ้าหน้าที่ทำงานในพื้นที่สามจังหวัดสามารถสมัครได้ แต่ทุนนี้จะพิจารณาให้องค์กรที่ทำงานในพื้นที่สามจังหวัดและตั้งอยู่ในพื้นที่สามจังหวัดมากกว่าองค์กรที่ทำงานข้ามพื้นที่ต่างๆในประเทศไทย

 กรุณาอ่านรายละเอียดเพิ่มเติมให้ชัดเจนเกี่ยวกับคุณสมบัติของผู้สมัครรับทุนใน หมวดที่ 1 ของคู่มือ

1. **หากองค์กรของข้าพเจ้าไม่ได้ตั้งอยู่ในสามจังหวัดชายแดนภาคใต้ แต่ดำเนินโครงการที่นั่น ข้าพเจ้ายังคงสามารถยื่นสมัครเพื่อขอรับทุนได้หรือไม่**

ได้ โดยท่านสามารถสมัครร่วม หรือ สมัครในนามกลุ่ม แต่องค์กรที่นำกิจกรรมต้องเป็นองค์กรในพื้นที่สามจังหวัดชายแดนภาคใต้ องค์กรเครือข่ายที่ไม่ได้เป็นองค์กรท้องถิ่นในพื้นที่ แต่มีกิจกรรมในพื้นที่หรืองานที่ทำไปเพิ่มคุณค่าหรือมีทักษะพิเศษสำหรับโครงการ

กรุณาดูรายละเอียดเพิ่มเติมใน หมวดที่ 1 ของคู่มือ

1. **ข้าพเจ้าทำงานอยู่ในองค์กรขนาดเล็กที่มีจำนวนเงินหมุนเวียนปีละไม่ถึง 50 เปอร์เซ็นของจำนวนเงินที่ได้ระบุไว้ในคุณสมบัติของผู้สมัคร ในช่วงสามปีที่ผ่านมา องค์กรของเราสามารถสมัครขอรับทุนได้หรือไม่**

ได้ แต่ท่านจะต้องสมัครเป็นกลุ่มมากกว่า หนึ่งหรือสอง เพื่อว่า จำนวนเงินหมุนเวียนของท่านรวมกันแล้วไม่ควรน้อยกว่า 15000 ยูโร ในช่วงสามปีที่ผ่านมา ซึ่งอาจจะไม่มีขนาดเท่ากัน

 2013 2014 2015

องค์กร A EUR 1000 **EUR 12000**  EUR 6000

องค์กร B **EUR 10000**  EUR 2000 EUR 6000

องค์กรเหล่านี้สามารถพิจารณาว่ามีทุนหมุนเวียนที่มีคุณสมบัติได้เพราะสามารถที่จะใช้งบขององค์กร B พิจารณาร่วมกับงบขององค์กร A ทั้งปี 2014 และ 2015 ว่ามีงบประมาณทั้งหมด 15000 EUR เงินบาทสามารถคำนวณเป็น EUR โดยใช้อัตราแลกเปลี่ยนในปีนั้น หรือใช้อัตราแลกเปลี่ยนในวันนั้นๆ

1. **อะไรบ้างที่นับเป็น “เงินหมุนเวียน”**

“เงินหมุนเวียน” หมายถึงค่าใช้จ่ายทั้งหมดที่องค์กรของท่านใช้จ่ายเกี่ยวกับกิจกรรมในจังหวัดชายแดนใต้ ในแต่ละปีงบประมาณ ซึ่งต้องแสดงในรายงานการเงินขององค์กรหรือรายงานการเงินของกลุ่มตามระยะเวลาที่กำหนด

ถ้าสมัครเป็นกลุ่ม คุณสามารถที่จะรวมทุนหมุนเวียนขององค์กรสมาชิกเพื่อที่จะให้มีเงินเท่าที่กำหนดไว้ได้ ( ดูคำถามที่ 3 ประกอบ ) ให้คำนึงว่าองค์กรที่มีสำนักงานนอกพื้นที่สามจังหวัดและองค์กรที่ทำงานทั่วประเทศต้องแสดงและนับเงินหมุนเวียนของโครงการในสามจังหวัดสำหรับการยื่นเสนอโครงการด้วย

1. **ถ้าองค์กรของท่านเป็นองค์กรใหม่ และยังไม่มีปีงบประมาณ จะสามารถเข้าถึงกฎเกณฑ์ เงินทุนหมุนเวียน ปีละ 15000 EUR ได้อย่างไร**

สำหรับองค์กรใหม่ เพิ่งตั้ง เราจะพิจารณาการดำเนินงานโครงการที่ประสบความสำเร็จ ในระดับที่เหมาะสม ตัวอย่างเช่น ท่านสามารถที่จะแนบรายงานกิจกรรม 6 เดือน และงบประมาณประจำปี 20000 EUR และมีรายงานการเงินที่ได้ใช้ไปแล้ว 9000 EUR

 กรุณาอ่านรายละเอียดเพิ่มเติมใน หมวดที่ 2 ของคู่มือ เกี่ยวกับการสมัครร่วม

1. **งบประมาณ**
2. **โครงการนี้จัดเตรียมงบประมาณในเรื่องทั่วไปหรือเฉพาะเรื่องที่เป็นค่าใช้จ่ายหลักๆ (เช่น เงินเดือน ค่าเช่า และอื่นๆเป็นต้น) สำหรับการที่จะทำให้ผู้รับทุนหรือองค์กรที่รับทุนดำเนินโครงการได้สำเร็จ**

ใช่ เราจะสนับสนุนค่าใช้จ่ายต่างๆที่เป็นเหตุเป็นผลในการดำเนินกิจกรรม แต่เราต้องการให้งบประมาณสนับสนุนกิจกรรมตามที่กำหนดไว้ เป็นลำดับสำคัญ งบประมาณดำเนินการรวมถึงเงินเดือน ภาษี ค่าเช่าสำนักงาน ใช้จ่ายสำนักงาน เช่นค่าน้ำ ค่าไฟ ค่าโทรศัพท์ ค่าอินเตอร์เน็ต และค่าบริหารจัดการ

กรุณาอ่านรายละเอียดเพิ่มเติมอย่างถี่ถ้วนใน หมวดที่ 5 ของคู่มือ เกี่ยวกับรายละเอียดค่าใช้จ่ายสำหรับทุนนี้

ท่านสามารถดาว์นโหลดคู่มือจากเว็บไซต์ของ MRG [www.minorityrights.org](http://www.minorityrights.org)

1. **จำนวนทุนที่ให้น้อยที่สุด และ มากที่สุด คือจำนวนเท่าใด**

จำนวนทุนที่มอบให้คือ 30,000 ยูโร ต่อหนึ่งโครงการที่สมัคร เราไม่สามารถสนับสนุนงบนอกเหนือจาก 30000 ยูโร แต่โครงการสามารถรับเงินสนับสนุนเพิ่มเติมจากแหล่งทุนอื่นๆได้อีก สำหรับโครงการที่ใหญ่จริงๆ งบประมาณเพิ่มเติมอาจจะมีแล้ว หรือมีแผนชัดเจนแล้วที่จะขอจากแหล่งทุนอื่นๆ

 เงิน 30000 ยูโร ต้องใช้จ่ายเกี่ยวกับโครงการผ่านบัญชีธนาคารเท่านั้น เช่น คุณไม่สามารถรวมค่าใช้จ่ายของอาสาสมัคร หรือการบริจาคต่างๆในงบประมาณได้

1. **โครงการนี้มอบทุนให้จำนวน 100 เปอร์เซ็นหรือไม่**

ใช่ โครงการนี้ครอบคลุมค่าใช้จ่ายทั้งหมดสำหรับโครงการที่ผ่านการพิจารณา แต่หากท่านสามารถแสดงให้เห็นว่าท่านสามารถสนับสนุนค่าใช้จ่ายเพิ่มเติมได้บางส่วน เราจะยินดีเป็นอย่างยิ่ง โดยคุณต้องแสดงว่าคุณสามารถหาแหล่งทุนเพิ่มเติมในส่วนที่เกินได้ นี่สำหรับผู้สมัครที่มีคุณสมบัติเข้มแข็ง ตามที่กล่าวไว้ข้างต้น ถ้าโครงการของท่านมีค่าใช้จ่ายสูงกว่า 30000 ยูโร คุณต้องรับผิดชอบส่วนต่างจากแหล่งทุนอื่น และเราต้องการให้คุณแสดงว่า แหล่งทุนอื่นๆ มาจากไหน

เราขอสงวนสิทธิ์ในการหารือเกี่ยวกับการปรับงบประมาณที่ได้รับการร้องขอในระหว่างขั้นตอนการคัดเลือก

1. **เงินทุนเพิ่มเติม**
2. **เงินทุนเพิ่มเติมคืออะไร**

เงินทุนเพิ่มเติมคือ การที่ท่านสามารถจะหางบประมาณเพิ่มเติมจากงบประมาณที่ได้ร้องขอจากองค์กรที่มอบทุนหลัก (เช่น MRG และ PEF) เราไม่ได้ส่งเสริมให้ผู้รับทุนรายย่อยต้องหาทุนเพิ่มเติมมาเป็นเงื่อนไขสำหรับการมอบทุน แต่ถ้าท่านเป็นผู้ที่ได้รับมอบทุนก่อนหน้านี้แล้วจากแหล่งทุนอื่น และคิดว่าท่านจะสามารถใช้สนับสนุนส่วนใดส่วนหนึ่งของงบประมาณในการขอโครงการครั้งนี้ กรุณาระบุไว้ในใบสมัครขอรับทุนด้วย

1. **ข้าพเจ้าจำเป็นต้องใช้การหาทุนเพิ่มเติมเพื่อการสมัครเข้าร่วมในโครงการทุนขนาดเล็กนี้หรือไม่**

ไม่จำเป็น ท่านไม่จำเป็นต้องหาทางออกด้วยการหาทุนเพิ่มเติมแต่จะเป็นประโยชน์มากต่อโครงการของท่านหากท่านมีแหล่งทุนอื่นที่มีศักยภาพสนับสนุนเพิ่มเติม MRG และ PEF สามารถช่วยคุณเขียนโครงการเพื่อรับทุนเพิ่มเติมได้

1. **ข้าพเจ้าจะหาแหล่งทุนเพิ่มเติมได้จากที่ไหนบ้าง**

**ช่องทางที่เร็วที่สุดและง่ายที่สุดคือ การใส่ทุนบางส่วนที่ท่านได้รับแล้วมาในโครงการที่เสนอมาด้วย** ทุนจากแหล่งทุนอื่นที่สนับสนุนกิจกรรมที่ท่านได้วางแผนไว้ และรวมถึงกิจกรรมที่ท่านต้องการให้ทางเราสนับสนุนทุน หรือสามารถเป็นทุนสนับสนุนองค์กรของท่านที่ได้รับทุนแล้วส่วนหนึ่งในการทำงาน สำหรับสำนักงาน เช่นค่าใช้จ่ายขององค์กร เงินเดือน หรือ ค่าตอบแทนการบริหารจัดการ ท่านอาจสามารถใช้ทุนนี้เพื่อเติมเต็มกิจกรรมของท่าน จำนวนเงินที่เพิ่มเติมมาจะช่วยให้โครงการดำเนินไปได้ อย่างสมบูรณ์

ทุนนี้อาจไม่ใช่การช่วยเหลือทางการเงินที่น่าสนใจในครั้งแรกที่ทราบ แต่จะเป็นสิ่งที่ดีที่จะช่วยท่านในการเริ่มต้นการทำงาน หรือช่วยเหลืองบการบริหารจัดการองค์กร รวมถึงการหลีกเลี่ยงงานซ้ำซ้อนและจากกิจกรรมที่ท่านต้องการดำเนินงานนอกเหนือจากเวลาที่กำหนด

**ท่านสามารถขอรับทุนอื่นที่รวมบางกิจกรรมที่ได้ขอรับทุนจากโครงการนี้แล้วได้**

ในกรณีนี้ ท่านอาจแสดงความจำนงเพื่อสนับสนุนการหาทุนเพิ่มเติมโดยการสมัครไปยังแหล่งทุนที่ท่านติดต่ออยู่ หรือแหล่งทุนใหม่ ระหว่างที่การตอบรับจากแหล่งทุนไม่ได้ยืนยันว่าท่านจะได้รับเงินหรือไม่ หรืออาจมีความล่าช้าจนอาจทำให้ท่านไม่สามารถเริ่มดำเนินโครงการของท่านได้

1. **อะไรที่จะแสดงว่าเรามีทุนเพิ่มเติมแล้ว**
* ถ้าคุณมีทุนที่มั่นคงจากแหล่งทุนอื่นแล้ว เราต้องการแค่สำเนาจดหมายหรือ หนังสือสัญญาที่ยืนยันจะให้ทุน ( ซึ่งจะแสดงรายละเอียดโครงการหรือกิจกรรมที่จะสนับสนุน )
* เราต้องการสำเนาเอกสารจากธนาคาร ที่แสดงว่าเงินกำลังจะจ่ายเข้าบัญชีของคุณ
* เราต้องการจดหมายทางการจากองค์กรของท่าน ยืนยันว่าองค์กรของท่าน ยินดีสนับสนุนกิจกรรมโครงการต่อไป จดหมายต้องมีตราประทับขององค์กร มีหัวจดหมายองค์กร แสดงชื่อองค์กร เอกสารต้องแสดงจำนวนเงินที่ได้รับเงินเพิ่มเติม องค์กรต้องให้ชื่อโครงการ เลขที่ โครงการมาด้วย
* เราต้องการสำเนาใบเสร็จ ที่แสดงว่าคุณได้ใช้จ่ายสำหรับโครงการจริง และนี่จะเป็นสำเนาไปรายงานให้กับแหล่งทุนด้วย ซึ่งการเตรียมการจะทำให้ท่านจัดทำรายงานได้ตรงตามกำหนดเวลา ถ้าคุณรวมใบเสร็จจากการใช้จ่ายของเงินเพิ่มเติมในรายงานการเงินตามโครงการที่เราสนับสนุน ให้แน่ใจว่าเราได้รับทราบและให้รายงานว่ากิจกรรมไหนได้รับเงินสนับสนุนจากเราและกิจกรรมไหนได้รับเงินสนับสนุนจากที่อื่น
* เราต้องการรายงานการเงินตอนจบโครงการ ( ควรจะมีผู้ตรวจสอบบัญชี อิสระ ) ที่แสดงรายรับรายจ่าย ของโครงการจากเงินที่ได้รับการสนับสนุนกิจกรรมขององค์กรของท่าน
1. **เกี่ยวกับโครงการ**
2. **ท่านนิยามคำว่า ชนกลุ่มน้อยว่าอย่างไร**

ชนกลุ่มน้อยคือ กลุ่มผู้ด้อยโอกาสทางชาติพันธ์ วัฒนธรรม ศาสนา ภาษา หรือ กลุ่มวัฒนธรรมที่มีจำนวนน้อยกว่า เมื่อเทียบกับจำนวนประชากรทั้งหมด และเป็นผู้ที่ต้องการจะรักษาและพัฒนาอัตตลักษณ์ของพวกเขา สำหรับรายละเอียดเพิ่มเติมในส่วนนี้ ตรวจสอบได้จากเว็บไซต์ของ MRG

1. **หากข้าพเจ้าทำงานกับชุมชนในสามจังหวัดชายแดนภาคใต้ซึ่งเป็นชุมชนกลุ่มน้อยของสามจังหวัดชายแดนภาคใต้ แต่ชนกลุ่มใหญ่ของประเทศ เป็นชาวพุทธ ข้าพเจ้าสามารถสมัครขอรับทุนได้ไหม**

ได้ แต่โครงการของท่านจะต้องมีองค์ประกอบสำคัญในเรื่องของการสร้างมิตรภาพและสร้างความเข้าใจกับชุมชนในพื้นที่อื่นๆในสามจังหวัดชายแดนภาคใต้

สำหรับโครงการที่สามารถสมัครได้ กรุณาดูรายละเอียดเพิ่มเติมในส่วนที่ 1 ของคู่มือ

1. **องค์กรของเราสนใจในเรื่องการทำหนังหรือสารคดี แต่ทางเราไม่มีประสบการณ์ในเรื่องนี้มาก่อน ข้าพเจ้าสามารถสมัครโครงการนี้หรือไม่**

**ใช่** ทางเราสนับสนุนและส่งเสริมให้มีการทำงานที่แปลกใหม่ ที่ไม่เคยทำมาก่อน โดยเฉพาะอย่างยิ่ง งานในด้านงานศิลป์และด้านที่เกี่ยวกับสื่อสาระสนเทศ แต่ท่านต้องมั่นใจว่าท่านได้เข้าร่วมการปรึกษาหารือกับกลุ่มสื่อที่มีประสบการณ์ด้านนั้นๆมาก่อน ท่านยังสามารถสมัครโครงการร่วมกันได้หรือให้มีการนำเอาความสามารถพิเศษเฉพาะจากองค์กรอื่นๆมาเป็นส่วนหนึ่งของโครงการได้

1. **องค์กรของข้าพเจ้าดำเนินการโครงการมานานแล้วและคุณสมบัติตรงกับคู่มือของท่าน โครงการนี้ได้เริ่มดำเนินการไปแล้ว อยากทราบว่าโครงการนี้สามารถสมัครขอรับทุนได้ไหม**

โครงการเหล่านี้ต้องตัดสินใจเป็นกรณีไป แต่โครงการของท่านสามารถที่จะสมัครขอรับทุนได้ กรุณาติดต่อทีมงานของเราที่ sbgrantapplications@gmail.com เพื่อให้แน่ใจก่อนการสมัครขอรับทุน